Nigra kukolaglo

La Nigra kukolaglo (Aviceda leuphotes) estas malgranda rabobirdo troviĝanta en arbaroj de Sudazio kaj Sudorienta Azio. Multaj populacioj estas migrantaj. La rasoj de la barataj regionoj estas migrantaj, kaj vintras en la sudo de la duoninsulo kaj en Srilanko. La Nigra kukolaglo havas mallongajn, fortikajn krurojn kaj piedojn kun fortaj kalkanumoj. Elstara kresto estas karaktero de la Nigra kukolaglo. Ili troviĝas en densa arbaro ofte en malgrandaj grupoj. Ili pasas tempon ripoze sur malfermaj ripozejoj superrigardante la arbaran kanopeon.

 Aspekto 
eta|upright|maldekstra|Subflugila bildo
La Nigra kukolaglo estas malgranda kaj distinge kolora rabobirdo. Dumripoze la rekta kresto kaj kontrastaj bildoj malfaciligas misidentigon. La masklo havas blankajn skapolajn kaj duarangajn. La ino havas blankan nur ĉe la skapolajn kaj pli da helbrunaj bendoj ĉe subflugiloj malkiel la malmultaj bendoj ĉe la masklo. 

La kapo kaj irisoj estas nigrecaj al malhelbruna, la beko griza. La supra brusto estas tre blanka kaj kontrasta inter la malhelbruna al nigreca kapo kaj samkolora brusta bendo kiu separas ĝin el subaj partoj striecaj blankabrune. La flugilplumoj estas nigrecaj.

 Kutimoj 
Dumfluge ĝi estas korveca kaj estas ofte vidata en malgrandaj grupoj aŭ aroj dum la migrado. Dum la migrado, ili estas gregemaj ĉe siaj ripozejoj. Ili estas iome krepuskemaj kaj pli aktivaj krepuske kaj dum nuba vetero. Ili manĝas ĉefeinsektojn per aeraj flugosaltoj. Ili povas ankaŭ pluki insektojn el folio, kaj tiam prenas la insektojn ĉiam per piedoj. Ili estis observataj klopodantaj kapti malgrandajn birdojn kiaj motaciloj per eksaltoj ene de aroj. Oni konstatis ankaŭ ke ili kuniĝas al miksitaj kunmanĝantaroj. Oni konstatis ankaŭ ke ili manĝas la fruktojn de la olepalmo. Ili estas iome krepuskaj laŭ kutimoj. La alvoko estas "ĉu-ŭiip" iome simila al la alvoko de la Granda koraceno. Aliaj priskriboj inkludas mildan krion aŭ fajfon kaj akran mevecan miaŭon.

Kiel ĉe aliaj specioj de la genro Aviceda, ankaŭ tiuj havas du dentecajn elstaraĵojn en bordo de la supra bekomakzelo. Oni diras, ke tiuj birdoj malbonodoras priskribite kiel "cimece".

 Taksonomio kaj sistematiko 
eta|maldekstra|Karaktera "dento" en la supra bekomakzelo
Tiu birdo estis unuafoje priskribata baze sur specimeno el Pondiĉero laŭ la nomo de Falco leuphotes. Oni priskribis kelkajn geografiajn rasojn inklude wolfei kiu estis bazata sur ununura specimeno el Siĉuano   kaj povus aparteni al la nomiga subspecio. La nomitaj formoj inkludas la jenajn sed sub pridisputo kaj oni postulas plian kaj pluan studadon:
 syama (Hodgson, 1837) el orienta Nepalo, nordorienta Barato al suda Ĉinio kiu vintrumas en Hindoĉinio kaj en la Malaja Duoninsulo
 nomiga leuphotes (Dumont, 1820) (ŝajne reproduktanta en SOk Barato sed pruvoj disputataj de Rasmussen kaj Anderton (2005)) ŝajne reproduktanta en Birmo kaj Tajlando sed tiuj povus esti aktuale same kiel syama kvankam la populacio en tiu regiono estis pasinte atribuata al la nomo de burmana
 andamanica Abdulali & Grubh, 1970 estas endemia de Andamanoj (Suda Andamano I) kaj havas tute blankajn subajn partojn sen helbrunaj bendoj

 Distribuado 
Tiu specio troviĝas en Sudorienta Azio kaj partoj de Suda Azio. Ili estas migrantaj en partoj de sia teritorio. Migrantaj birdoj povas esti vidataj en grandaj nombroj je kelkaj lokoj kiaj Ĉumfon en Tajlando kie ili estas preskaŭ 40 % el la pasantaj rabobirdoj.  En kelkaj partoj de Hongkongo, ili setlis lastatempe ŝanĝante el someraj vizitantoj en malgrandaj nombroj.

En suda Barato tiu orientalisa specio estas regule konstatata en vintro ĉefe el Okcidentaj Ghatoj (reproduktaj registroj estis pridisputataj), Orientaj Ghatoj (ĉefe dum printempa pasado) kaj oni konas ke reproduktiĝas en nordorienta Barato kaj Birmo. Vintraj konstatoj de tiu specio inkludas ekajn aperojn en aŭ ĉe urbaj areoj kiaj ĉe la Nacia Parko Gindi en Ĉenajo, ĉe Thiruvananthapuram kaj Bengaluro. Pli ĵusaj studoj sugestis, ke tiu specio povas esti regula vintra vizitanto en la orienta parto de duoninsula Barato, kaj ne nur pasmigranto. Oni konstatis individuojn ĉe Point Calimere.

La birdoj de nordorienta Barato ekreproduktiĝas en aprilo. Ambaŭ seksoj partoprenas en nestokonstruado, kovado, idozorgado kaj nutrado. La nesto esta firma platformo de fajnaj bastoneteroj kun centra depresio kaj kovrata el herbo, fibroj kaj restaĵoj kun verdaj folioj. Eloviĝo okazas post 26–27 tagoj. Insektoj estas la ĉefa manĝo por idoj. 

 Referencoj 

 Aliaj fontoj 
 Hussain,SA (1985) Comments on Mr Abdulali's note on Dr. Sugathan's paper on Avifauna of Point Calimere. J. Bombay Nat. Hist. Soc. 82(1):210-212. 
 Inglis,CM (1948) Plumage of the young of the Indian Black-crested Baza. Jour. Bengal Nat. Hist. Soc. 23(1):73-75.

 Eksteraj ligiloj 

 The Hawk Conservancy Trust
 Ĉe Internet Bird Collection 

Kategorio:Pernenoj
Kategorio:Akcipitredoj
Kategorio:Akcipitroformaj
Kategorio:Orientalisa faŭno
Kategorio:Birdoj de Azio